Apr 14,2015
ఉత్తమ గృహ రుణదాత కెనరా బ్యాంక్‌
హైదరాబాద్‌: ప్రజలకు వివిధ రకాల గృహ రుణాలను అందించి వారి మన్ననలను పొందుతున్నందుకు గాను కెనరా బ్యాంక్‌కు ఈ విభాగంలో అవుట్‌ లుక్‌ మనీ అందించే ఉత్తమ గృహ రుణదాత అవార్డు లభించింది. అవుట్‌ లుక్‌ మనీ అవార్డ్స్‌ ఆధ్వర్యంలో ఇటీవల ముంబయిలో నిర్వహించిన ఒక కార్యక్రమంలో మాజీ ఆర్థిక మంత్రి యశ్వంత్‌ సిన్హా చేతుల మీదుగా బ్యాంక్‌ ప్రధాన కార్యాలయ రిటైల్‌ అస్సెట్స్‌ వింగ్‌ జనరల్‌ మేనేజర్‌ ఎం.జి. అజయన్‌ 'బెస్ట్‌ హోం లోన్‌ ప్రొవైడర్‌-2014' అవార్డును స్వీకరించారని బ్యాంక్‌ ఒక ప్రకటనలో తెలిపింది. ఈ సందర్భంగా అజయన్‌ మాట్లాడుతూ గృహరుణాల విభాగంలో బ్యాంకు 50 శాతం అభివృద్ధిని సాధించిందని వివరించారు, ఇది దేశంలో ఉన్న ప్రముఖ బ్యాంకుల వృద్ధి కన్నా ఎక్కువ వివరిచింది. 2013-14 మధ్య కాలంలో కెనరా బ్యాంకు అధిక పరపతి కలిగిన వారి కోసం (హెచ్‌ఎన్‌ఐ) ప్రిమియర్‌ హోం లోన్లు, ఎన్‌ఆర్‌ఐల కోసం హోం లోన్లు, వ్యవసాయ దారులకు హౌసింగ్‌ లోను పథకాలను అందుబాటులోకి తెచ్చింది. ప్రస్తుత ఆర్థిక సంవత్సరంలో యువ ఆవాస్‌ రిన్‌, సీనియర్‌ సిటిజన్ల కోసం హౌసింగ్‌ లోన్‌ అనే రెండు కొత్త పథకాలను ప్రారంభించినట్లు బ్యాంకు వెల్లడించింది.
మీ స్నేహితులకు రికమెండ్ చెయ్యండి